Catalunya compta amb un sector privat de la comunicació en llengua catalana i aranesa, sòlid i emprenedor, que contribueix dia a dia a la construcció de l'espai català de comunicació.
Els mitjans d'aquest sector s'han d'enfrontar, tanmateix, a una situació de desavantatge competitiu respecte a d'altres mitjans fets en altres llengües amb moltes més expectatives de mercat.
Per aquest motiu, la legislació vigent preveu expressament l'adopció de mesures de foment, i més concretament, la convocatòria de subvencions per als mitjans de comunicació en llengua catalana i aranesa, dins del marc de l'article 50 de l'Estatut d'autonomia, que obliga els poders públics de Catalunya a protegir el català i l'aranès en tots els àmbits i fomentar-ne l'ús, la difusió i el coneixement.
Aquestes mesures estan previstes en l'article 27.3 de la Llei 1/1998, de 7 de gener, de política lingüística, i l'article 20 de la Llei 35/2010, de l'1 d'octubre, de l'occità, aranès a l'Aran.
La política de foment dels mitjans de comunicació en llengua catalana i aranesa, que es vehicula a través del Departament de la Presidència, competent en matèria de relacions amb els mitjans de comunicació, es duu a terme, bàsicament, a través de subvencions estructurals, complementades per unes línies de subvencions a projectes que fomentin i consolidin l'espai català de comunicació.
Entre aquestes línies s'inclouen, entre d'altres, les subvencions a projectes d'empreses periodístiques privades editores de premsa digital, regulades actualment per les bases aprovades per l'Ordre CMC/205/2008, de 25 d'abril, modificada per l'Ordre PRE/179/2012, de 25 de juny.
En els darrers anys, s'havia suspès la convocatòria d'aquestes subvencions, com a conseqüència de la crisi econòmica, però les circumstàncies més amunt exposades n'aconsellen la reactivació i actualització.
Això implica la necessitat d'aprovar unes noves bases, amb l'objecte d'actualitzar els requisits establerts per a l'atorgament de les subvencions i adaptar el procediment de concessió al marc general vigent en l'actualitat.
Més enllà d'aquesta adequació al marc normatiu, l'actualització de les bases ha de tenir present la transformació que experimenten de forma constant els mitjans de comunicació digitals, més tenint en compte que la darrera actualització tingué lloc l'any 2012.
Des de l'aparença física dels mitjans en el medi digital a la creació de maneres noves de crear i oferir continguts, aquests canvis han dibuixat un panorama nou.
Per això mateix, cal adaptar a aquesta realitat canviant la regulació de les subvencions adreçades a aquests mitjans, més i quan la darrera modificació de les bases tingué lloc l'any 2012.
En particular, s'ha dut a terme una ampliació de l'objecte de les bases, amb la inclusió de nous supòsits, i s'ha incorporat l'aposta per l'enfortiment del procés de professionalització de les empreses de mitjans digitals.
L'aprovació d'aquestes bases confirma, d'altra banda, el compromís del Govern amb el Codi deontològic de la professió periodística, atenent així una de les conclusions del VI Congrés de Periodistes de Catalunya, que tingué lloc a Barcelona el mes de novembre de 2016, i també amb allò que estipula la Moció 141/XI del Parlament de Catalunya, aprovada el 29 de juny de 2017, sobre les subvencions públiques als mitjans de comunicació privats, especialment en matèria de transparència, igualtat efectiva de dones i homes, drets laborals i professionals i de col·laboració de la Generalitat en la viabilitat del mitjà.
De conformitat amb el que estableixen els articles 87 i següents del Text refós de la Llei de finances públiques de Catalunya aprovat mitjançant el Decret legislatiu 3/2002, de 24 de desembre, els preceptes de caràcter bàsic de la Llei 38/2003, de 17 de novembre, general de subvencions, la Llei 19/2014, del 29 de desembre, de transparència, accés a la informació pública i bon govern, la Llei 17/2015, del 21 de juliol, d'igualtat efectiva de dones i homes, la Llei 5/2008, del 24 d'abril, del dret de les dones a erradicar la violència masclista, i l'Acord GOV/110/2014, de 22 de juliol, modificat per l'Acord GOV/85/2016.
Per tot l'exposat, i en ús de les atribucions que em confereix la normativa vigent, i, en concret, l'article 92.3 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre,
S'aproven les bases reguladores per al concurs públic de concessió de subvencions a projectes que fomentin i consolidin l'espai català de comunicació per a empreses periodístiques privades editores de premsa digital, que consten a l'annex d'aquesta Ordre.
Queda derogada l'Ordre CMC/151/2007, de 10 de maig, per la qual s'aproven les bases reguladores per al concurs públic de concessió de subvencions a projectes que fomentin i consolidin l'espai català de comunicació presentats per empreses periodístiques i empreses periodístiques editores de premsa digital (DOGC núm. 4887, de 21.5.2007; correcció d'errada al DOGC núm. 4892, de 28.5.2007); l'article 4 de l'Ordre CMC/540/2010, de 12 de novembre, per la qual es modifiquen bases de subvencions en els àmbits de la cultura i els mitjans de comunicació per ampliar el termini de presentació de justificants (DOGC núm. 5762, de 24.11.2010); i l'Ordre PRE/179/2012, de 25 de juny, per la qual es modifiquen les bases reguladores de les subvencions per a projectes en l'àmbit dels mitjans de comunicació (DOGC núm. 6159, de 28.6.2012).
1.1 L'objecte d'aquestes bases és la concessió de subvencions a empreses periodístiques privades editores de premsa digital per a la realització de projectes que fomentin i consolidin l'espai català de comunicació, que s'executin durant l'any de la convocatòria i que siguin susceptibles de ser inclosos en algun dels supòsits següents:
a) Edició de noves publicacions digitals en català o aranès.
b) Projectes per a l'edició en llengua catalana d'un mitjà digital ja existent.
c) Projectes que impliquin l'enfortiment del procés de professionalització de l'estructura empresarial: noves contractacions, millores de contractes, ampliació i creació de nous departaments.
d) Projectes de formació dels professionals.
Les persones beneficiàries d'aquests projectes poden ser treballadors i treballadores amb contracte laboral de qualsevol dels àmbits del mitjà: àrea d'elaboració de continguts, tècnica i de producció i de gestió comercial.
e) Projectes que impliquin una innovació o millora substancial en l'aplicació o en l'ús de les noves tecnologies: programes informàtics nous, ordinadors, renovacions del web, creació d'app relacionades amb la publicació, creació o renovació de platós...
f) Projectes que impliquin la creació de continguts exclusius per a subscriptors de la publicació.
g) Projectes de creació de suplements temàtics de la publicació.
h) Projectes per a activitats externes vinculades a l'espai de comunicació: ponències, taules rodones, col·loquis...
1.2 En cap cas no podran optar a aquestes subvencions els projectes d'empreses editores de publicacions que incorrin almenys en algun dels supòsits següents:
a) Les publicacions digitals editades o coeditades per institucions públiques, per entitats privades amb participació majoritària d'institucions públiques en el seu finançament o govern, o per entitats privades per encàrrec d'institucions públiques.
b) Les publicacions digitals corporatives, els butlletins digitals i, en general, totes les que pel seu objectiu o contingut s'adrecen principalment als socis o membres d'un col·lectiu a través d'Internet, i les que són d'accés majoritàriament restringit pel seu caràcter corporatiu o d'empresa.
c) Les publicacions digitals editades per les empreses o entitats que tenen com a activitat principal els serveis d'Internet a tercers (connectivitat, allotjament, disseny de webs i d'aplicacions, etc.), conegudes generalment com a ISP (Internet Service Provider).
d) Els portals i les publicacions digitals de caràcter publicitari o les guies comercials en línia i, en general, totes les publicacions digitals amb finalitat o contingut principalment publicitaris.
e) Els suplements de publicacions digitals i les publicacions que es difonguin de manera condicionada a una altra publicació digital.
f) Les publicacions digitals editades per persones físiques sota la forma de diaris personals electrònics, també coneguts com a blogs digitals (blog, openblog, audioblog i altres).
g) Les publicacions digitals que reprodueixen, principalment, el contingut d'una publicació prèviament existent en suport paper.
2.1 Poden optar a les subvencions regulades en aquestes bases:
a) Les empreses periodístiques, d'acord amb la definició de la base 4.1.
b) Les agrupacions de persones físiques, les comunitats de béns o qualsevol altre tipus d'unitat econòmica o patrimoni separat que, tot i no tenir personalitat jurídica, desenvolupin la seva activitat amb ànim lucratiu i es trobin en la situació que motiva la concessió d'aquestes subvencions, sens perjudici del que estableix la base 1.2.a).
2.2 Quan es tracti d'agrupacions de persones físiques o jurídiques, públiques o privades, sense personalitat jurídica, s'han de fer constar expressament, tant en formalitzar la sol·licitud com en la resolució de concessió, els compromisos d'execució assumits per cada membre de l'agrupació, així com l'import de la subvenció que ha d'aplicar cadascun, els quals també tenen consideració de persones beneficiàries.
L'agrupació no es pot dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
2.3 En cap cas no poden optar a aquestes subvencions:
a) Les associacions i d'altres col·lectius sense ànim de lucre que editin un mitjà de comunicació.
b) Les organitzacions i els col·legis professionals, les organitzacions sindicals i les organitzacions representatives del sector de la comunicació.
3.1 Aquestes subvencions són incompatibles amb la percepció d'altres ajuts o subvencions per al mateix objecte atorgats per qualsevol departament o organisme de la Generalitat de Catalunya.
3.2 Això no obstant, la percepció d'aquestes subvencions és compatible amb l'obtenció d'altres ajuts o subvencions, ingressos o recursos per a la mateixa finalitat, procedents d'altres administracions o ens públics o privats, sempre que l'import total no ultrapassi el cost de l'activitat subvencionada.
Als efectes de les subvencions que preveuen aquestes bases, s'estableixen les definicions següents:
4.1 Empresa periodística editora de premsa digital: persona física o jurídica que té com a activitat, única o entre d'altres, l'edició de publicacions informatives digitals.
4.2 Mitjà informatiu digital: s'entén per mitjà informatiu digital, aquell mitjà editat en línia ( on-line ) a títol professional per una persona física o jurídica que exerceix el control editorial del seu contingut amb la intenció de produir i posar a l'abast del públic un contingut original, d'interès general, compost d'informacions essencialment escrites i/o audiovisuals relacionades amb l'actualitat que s'han tractat periodísticament.
4.3 Publicació digital corporativa: la que reflecteix d'una manera destacada en el seu contingut informacions i/o opinions sobre les activitats d'una institució, entitat o empresa, siguin públiques o privades, o els seus components.
4.4 Butlletí: publicació que centra el seu contingut en la comunicació interna dels membres d'una entitat determinada.
5.1 Els projectes objecte d'aquestes subvencions s'han de realitzar totalment durant l'any de la convocatòria.
5.2 La llengua vehicular dels projectes objecte d'aquestes subvencions ha de ser el català o l'aranès.
5.3 Requisits de les persones sol·licitants
Les persones sol·licitants hauran de complir, amb caràcter general, els requisits següents:
a) Acreditar una plantilla de personal mínima de 3 treballadors o treballadores amb jornada completa en el moment de la presentació de la sol·licitud, la qual cosa s'haurà de demostrar de la forma indicada a la base 9.2.b).
b) La realització de l'activitat d'edició de publicacions informatives digitals ha de quedar acreditada de la forma següent:
En el cas de les persones jurídiques, en el seu objecte social.
2 En el cas de les persones físiques, mitjançant l'alta en l'epígraf de l'impost d'activitats econòmiques corresponent a l'edició de publicacions periòdiques i revistes.
3 En el supòsit de la base 2.1.b), per qualsevol mitjà admès en dret que permeti acreditar que porta a terme l'edició de publicacions informatives digitals.
c) Acreditar la titularitat del domini o bé la cessió de l'ús del subdomini del mitjà informatiu digital per al qual se sol·licita la subvenció, la qual cosa s'haurà de demostrar de la forma indicada a la base 9.2.c).
A les empreses editores de publicacions per a dispositius mòbils (tauletes i telèfons intel·ligents – smartphones -) no se'ls aplicarà aquest requisit.
d) No estar sotmesa a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
e) En cas que tingui una plantilla de 50 o més persones treballadores, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
f) No haver estat sancionada per resolució administrativa ferma o condemnada per sentència judicial ferma per haver exercit o tolerat pràctiques laborals considerades discriminatòries per raó de sexe o de gènere, d'acord amb l'article 11.1 de la Llei 17/2015, del 21 de juliol, d'igualtat efectiva d'homes i dones.
g) Complir la normativa sobre igualtat efectiva de dones i homes per tal de fomentar els drets de les dones i la seva imatge plural i no estereotipada, així com evitar la seva discriminació i objectualització tant en els continguts de redacció periodística com en els anuncis publicitaris, i adoptar un codi ètic de conducta sobre l'assumpció del principi d'igualtat de gènere, d'acord amb l'article 25 de la Llei 17/2015, i l'article 23 de la Llei 5/2008.
h) Complir les recomanacions sobre el tractament de la violència masclista als mitjans de comunicació vigents actualment a Catalunya des de 2009.
Segons el nombre de treballadors i treballadores de l'empresa, s'ha d'elaborar i aplicar amb caràcter obligatori un pla d'igualtat, d'acord amb el que estableix l'article 45 i la disposició transitòria 12 de la Llei orgànica 3/2007, de 22 de març, per a la igualtat efectiva entre homes i dones, i l'article 36 de la Llei 17/2015, de 21 de juliol, d'igualtat efectiva de dones i homes.
j) Complir el que estableixen els articles 33 i 36.4 de la Llei 1/1998, de 7 de gener, de política lingüística, respecte als centres laborals, i en les empreses que tinguin establiments oberts al públic a Catalunya, complir els requisits que estableixen els articles 32.1 i 32.3 de la Llei esmentada.
k) No estar sotmesa a cap dels supòsits de prohibició establerts per l'article 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
l) En el cas que tingui una plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i intervenir-hi als seus centres de treball, d'acord amb els agents socials, i utilitzar-los adequadament de conformitat amb l'article 29 de la Llei 5/2008, de 24 d'abril, del dret de les dones a erradicar la violència masclista.
m) Adherir-se al codi ètic que figura com a annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, d'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern.
n) Declarar sobre si s'ha demanat o s'ha obtingut altres ajuts públics o privats per a la mateixa activitat, fent-hi constar la relació detallada amb l'entitat concedent i la quantitat sol·licitada o obtinguda, tal com figura en l'Acord GOV/85/2016.
5.4 Si es tracta d'una agrupació de persones sense personalitat jurídica, cadascun dels integrants de l'agrupació ha de complir els requisits que exigeixen aquestes bases reguladores, els quals s'acreditaran mitjançant la documentació que preveuen els punts 9 i 13 d'aquestes bases reguladores.
5.5 Requisits de les publicacions
Les publicacions per a les quals se sol·licita la subvenció hauran de complir amb caràcter general, els requisits següents:
a) La publicació ha d'estar ubicada en un domini registrat a nom de la persona editora, o bé en un subdomini cedit per un tercer.
b) Quan es tracti d'una publicació ja existent, estar en actiu en el moment de la presentació de la sol·licitud, així com en el moment de la resolució de concessió i la darrera justificació.
c) Complir el Codi deontològic de la professió periodística de Catalunya i els criteris del Consell de la Informació de Catalunya, la qual cosa s'haurà de demostrar de la forma indicada a la base 9.1.b).
d) Complir la normativa sobre propietat intel·lectual.
e) Promoure un ús no sexista dels llenguatges i un tractament dels continguts que respecti la dignitat de les persones com a subjecte periodístic i humà.
a.1) Hauran de ser edicions natives per a dispositius mòbils (tauletes i telèfons intel·ligents – smartphones -).
a.2) Hauran de tenir app com a mínim a dues plataformes de difusió.
6.1 Les subvencions consisteixen en una dotació econòmica que es concedeix tenint en consideració els criteris següents:
a) La puntuació obtinguda d'acord amb els criteris de valoració que estableix la base 11;
b) La quantia d'altres ajuts que rebi el projecte.
d) Les disponibilitats pressupostàries.
6.2 La quantia de les subvencions atorgades d'acord amb aquestes bases no pot superar mai el 50% del pressupost total de l'activitat subvencionada.
6.3 Per tal de poder considerar acomplerts l'objecte i la finalitat de la subvenció, la desviació pressupostària entre el cost inicialment pressupostat i el cost final justificat no pot ser superior al 25%.
L'incompliment d'aquest percentatge màxim establert comportarà la revocació total de la subvenció atorgada i el reintegrament de la quantia de subvenció percebuda indegudament, en el seu cas, amb els interessos de demora corresponents.
En qualsevol cas, si la desviació pressupostària entre el cost inicialment pressupostat i el cost final justificat no és superior al 5%, es mantindrà l'import atorgat, sempre que es considerin acomplerts l'objecte i la finalitat de la subvenció.
Una desviació superior al 5% però inferior al 25% comportarà la reducció, en la mateixa proporció, de la quantia de la subvenció atorgada, sempre que es compleixi amb l'objecte i la finalitat de la subvenció.
6.4 En cap cas, l'import de les subvencions concedides no pot ser d'una quantitat que, aïlladament o en concurrència amb subvencions d'altres entitats, ajuts, ingressos o recursos, superi el cost del projecte a desenvolupar per la persona beneficiària.
7.1 D'acord amb l'article 31 de la Llei 38/2003, de 17 de novembre, general de subvencions, es consideren despeses subvencionables aquelles que de manera indubtable responguin a la naturalesa del projecte subvencionat, resultin estrictament necessàries i es realitzin en el termini establert en aquestes bases reguladores.
En cap cas el cost d'adquisició de les despeses subvencionables pot ser superior al valor de mercat.
7.2 Es considerarà despesa realitzada aquella que estigui efectivament pagada amb anterioritat a la finalització del període de justificació determinat en aquestes bases, sempre que aquesta no s'hagi efectuat amb anterioritat a l'any de la convocatòria.
7.3 Als efectes de justificació, s'entenen com a despesa subvencionable:
a) Les factures d'empreses per serveis relacionats amb el projecte subvencionat, adreçades a l'entitat beneficiària de la subvenció.
b) L'import brut de les nòmines del personal contractat de forma expressa per a la realització del projecte i les d'aquelles persones subjectes a una relació laboral amb el perceptor i que hagin participat directament i unívocament en la realització del projecte subvencionat.
c) Les quotes empresarials de la Seguretat Social, de les nòmines a les quals fa referència la lletra b).
d) Despeses comunes a diferents serveis o activitats que realitza el beneficiari, com despeses de personal no vinculat directament al projecte, despeses de lloguer, material d'oficina, aigua, llum, calefacció, neteja, manteniment i d'altres de característiques similars només es consideraran subvencionables fins a un 15 per cent del pressupost subvencionable.
L'empresa ha d'aportar els justificants de les despeses i el mètode de càlcul aplicat per a la seva imputació a la subvenció.
e) L'IVA es considera despesa subvencionable en la part que la persona beneficiària no es pugui deduir i, en tot cas, si la persona beneficiària té la consideració de consumidora final.
f) Les despeses financeres derivades de pòlisses de crèdit i operacions d'arrendament financer (lísing) directament relacionades amb el projecte subvencionat i són indispensables per a la seva adequada preparació o execució.
7.4 En cap cas seran despeses subvencionables aquelles que no poden ser objecte de subvenció d'acord amb allò establert pels articles 31.7 i 31.8 de la Llei 38/2003, de 17 de novembre, general de subvencions.
Tampoc ho seran els tiquets de caixa o albarans, les indemnitzacions per acomiadament o les bestretes al personal, les begudes alcohòliques, tabac, multes i sancions, obsequis, regals, dinars de treball o atencions protocol·làries o representatives.
7.5 L'execució del projecte subvencionat pot ser subcontractada en la seva totalitat o bé parcialment, en els termes establerts en l'article 29 de la Llei 38/2003, de 17 de novembre, general de subvencions, i en l'article 68 del Reglament que la desenvolupa, aprovat pel Reial decret 887/2006, de 21 de juliol.
A més del que estableix l'article 29 de la Llei 38/2003, de 17 de novembre, general de subvencions, d'acord amb l'apartat D referent a la subcontractació de la Instrucció del Govern de data 22 de juliol de 2014, caldrà tenir en compte el següent:
a) La mateixa entitat no pot tenir la condició de beneficiària i de subcontractada en actuacions de la mateixa convocatòria.
c) El beneficiari haurà de facilitar informació sobre l'adequació dels preus al mercat en els casos que li sigui requerida.
Quan el projecte concertat amb tercers excedeixi el 20% de l'import de la subvenció i l'import sigui superior a 60.000 euros, la subcontractació està sotmesa al compliment dels següents requisits:
b) Que la formalització d'aquest l'autoritzi prèviament la persona titular de la Secretaria de Comunicació del Govern i Mitjans de Comunicació.
—8 Sol·licituds i tramitació electrònica
8.1 Les persones sol·licitants han de presentar una única sol·licitud de subvenció per a cada convocatòria, en el formulari normalitzat.
Aquesta sol·licitud ha d'anar referida a un únic projecte.
8.2 Les sol·licituds i els altres tràmits associats al procediment de concessió d'aquestes subvencions, s'han de fer pels mitjans telemàtics de Tràmits gencat ( tramits.gencat.cat ).
A aquests efectes, les sol·licituds, els escrits i comunicacions efectuats per mitjans telemàtics es consideren presentats davant l'Administració de la Generalitat de Catalunya quan s'enregistrin en el registre telemàtic de la Generalitat de Catalunya a través de Tràmits gencat i quedi constància a l'assentament d'entrada del número de registre d'entrada, data i hora de presentació, tipus de document i assumpte, identificació de la persona interessada o de la persona representant, i identificació de l'òrgan al qual s'adreça.
8.3 El formulari normalitzat de sol·licitud es pot obtenir a Tràmits gencat [URL] accessible des de la Seu electrònica [URL].
8.4 Identificació, autenticació i signatura
La identificació i la signatura electrònica de les persones beneficiàries es faran a través dels sistemes d'identificació i signatura electrònica admesos per la Seu electrònica d'acord amb els criteris establerts a l'Ordre GRI/233/2015, del 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones sol·licitants es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
Les persones interessades s'han d'autenticar per efectuar la resta de tràmits associats a aquest procediment de subvencions per mitjans telemàtics a través del sistema de signatura electrònica que determini la Seu electrònica.
8.5 Els requisits i les condicions establerts en aquestes bases en relació amb la presentació de sol·licituds, la documentació a presentar i, en general, la tramitació d'aquestes subvencions, es recullen també en una guia que es pot consultar a la pàgina web mitjansdecomunicacio.gencat.cat.
8.6 La presentació del formulari de sol·licitud significa la plena acceptació d'aquestes bases.
—9 Documentació que cal presentar amb la sol·licitud
9.1 Per sol·licitar una subvenció és necessari aportar la documentació següent:
a) La sol·licitud emplenada, d'acord amb el formulari normalitzat, que contindrà:
- La memòria detallada i explicativa del projecte per al qual se sol·licita la subvenció.
- El pressupost total d'ingressos i despeses del projecte, desglossat per partides.
b) Certificat d'adhesió al Consell de la Informació de Catalunya, si s'escau.
9.2 L'acreditació dels requisits indicats en la base 5.3 s'efectuarà mitjançant la corresponent declaració acreditativa o declaració responsable, que s'incorpora al formulari de sol·licitud.
No obstant, el requisit establert a l'epígraf a) de la base 5.3 s'acreditarà amb la documentació següent:
- Nòmines salarials de l'any en curs de la convocatòria i fins a la data de presentació de la sol·licitud.
El requisit establert a l'epígraf c) de la base 5.3.c) s'acreditarà amb la documentació següent:
- Pel que fa als dominis, justificant del registre de domini a nom de la persona sol·licitant editora del mitjà informatiu digital.
- Pel que fa als subdominis, acreditació de la cessió d'ús del subdomini per part de l'empresa titular del domini per qualsevol mitjà admès en dret.
Així mateix, el requisit establert a l'epígraf l) de la base 5.3 s'acreditarà mitjançant l'aportació d'una memòria que incorpora el formulari de sol·licitud.
La presentació de la sol·licitud de subvenció faculta l'òrgan instructor per comprovar la conformitat de les dades que s'hi contenen o s'hi declaren.
No obstant, si en el moment de la presentació de la sol·licitud la persona sol·licitant s'oposa expressament a donar el seu consentiment per a aquesta consulta i comprovació, n'ha d'aportar la documentació acreditativa corresponent.
Las inexactitud, la falsedat o l'omissió de caràcter essencial en qualsevol dada o document que acompanyi la sol·licitud de subvenció deixen sense efecte aquest tràmit, des del moment en què es coneguin i prèvia audiència de la persona interessada i, en conseqüència, comporten la no admissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
9.3 Si la documentació presentada d'acord amb les bases 8.1 i 8.2 és incompleta o presenta errors esmenables, es requerirà les persones interessades perquè, en el termini de deu dies hàbils, a comptar des de l'endemà de la data de publicació del requeriment en el tauler electrònic de l'Administració de la Generalitat de Catalunya, esmenin aquests errors o presentin la documentació preceptiva, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques, amb la indicació que, si no ho fan, es considerarà que han desistit de la seva sol·licitud, amb la resolució prèvia corresponent.
Les empreses han de presentar la documentació que els sigui requerida en resposta als requeriments de documentació, les al·legacions i altres tràmits associats al procediment de concessió de les subvencions pels mitjans electrònics de Tràmits gencat ( tramits.gencat.cat ), fent servir el formulari d'aportació de documentació i en els termes previstos a la base 8.
—10 Termini de presentació de sol·licituds
El termini de presentació de les sol·licituds s'establirà a la convocatòria corresponent.
La convocatòria es publicarà al Diari Oficial de la Generalitat de Catalunya.
Les sol·licituds han de ser valorades d'acord amb els criteris següents, amb una puntuació màxima de 70 punts:
a) Interès del projecte en l'enfortiment empresarial (10 punts).
b) Viabilitat del projecte i rigor pressupostari (10 punts).
c) Grau d'impacte del projecte en el seu àmbit territorial (10 punts).
d) Interès econòmic, social i de gènere del projecte (10 punts).
e) Solvència i capacitat tècnica de la persona sol·licitant (10 punts).
Implicació d'altres empreses i agents (10 punts).
g) Grau estratègic, innovador i/o modernitzador i d'efecte multiplicador (10 punts).
12.1 El procediment de concessió de les subvencions es tramita en règim de concurrència competitiva.
12.2 L'òrgan instructor és la Secretaria de Comunicació del Govern i Mitjans de Comunicació i l'òrgan de tramitació de l'expedient és la Direcció General de Mitjans de Comunicació.
L'òrgan competent per resoldre el procediment és la persona titular del Departament de la Presidència.
12.3 La proposta d'atorgament de les subvencions regulades per aquestes bases correspon a la comissió avaluadora, presidida per la persona titular de la Secretaria de Comunicació del Govern i Mitjans de Comunicació i integrada per les persones titulars de la Direcció General de Mitjans de Comunicació i de la Direcció General de Comunicació del Govern.
Actua com a secretari/ària de la comissió, amb veu i sense vot, la persona titular del Servei d'Innovació i Cooperació de la Direcció General de Mitjans de Comunicació.
12.4 Un cop avaluades les sol·licituds, l'òrgan instructor formula la proposta de resolució provisional de concessió de les subvencions, d'acord amb l'informe de la comissió avaluadora i amb allò previst en la base 13.
12.5 Finalment, l'òrgan instructor formula la proposta definitiva de concessió de les subvencions, a la vista, en tot cas, de la proposta de resolució provisional, de la documentació addicional presentada per les persones beneficiàries proposades, d'acord amb allò previst en la base 13.4, i de les comprovacions d'ofici fetes d'acord amb la base 13.7, i l'eleva a l'òrgan resolutori.
12.6 La proposta de resolució de concessió s'ha de fonamentar, ordinàriament, en els informes de la comissió avaluadora.
12.7 L'atorgament d'aquestes subvencions està supeditat a la possibilitat de reducció parcial o total de la subvenció, abans que no es dicti la resolució definitiva de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
—13 Proposta de resolució provisional, acceptació de la subvenció, reformulació i presentació de documentació addicional
13.1 La proposta de resolució provisional de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya, d'acord amb la base 18 d'aquesta Ordre.
13.2 La proposta de resolució provisional ha de contenir la llista de persones sol·licitants proposades com a beneficiàries de les subvencions, així com l'import respectiu de la subvenció proposada.
13.3 La proposta de resolució provisional ha de contenir la relació de persones sol·licitants que formen part de la llista de reserva, degudament prioritzada en funció de la puntuació obtinguda i sempre que hagin assolit la puntuació mínima establerta a la reunió de la comissió d'avaluació.
13.4 La proposta de resolució provisional de concessió ha de contenir el requeriment de la documentació que les persones proposades com a beneficiàries de les subvencions han de presentar a la Direcció General de Mitjans de Comunicació, dins el termini de deu dies hàbils a comptar des de l'endemà de la publicació de la proposta de resolució provisional de concessió, i, en tot cas, la documentació següent:
a) Imprès de sol·licitud de transferència bancària, signat i segellat per l'entitat bancària.
No cal aportar aquest document en el cas que l'empresa sol·licitant l'hagi presentat en convocatòries anteriors i no hagi experimentat cap modificació.
En el cas que l'empresa tingui residència fiscal fora del territori espanyol, certificat de residència fiscal emès per les autoritats competents.
b) En el cas que l'import de la subvenció proposada sigui superior a 10.000 euros, declaració responsable de les retribucions dels seus òrgans de direcció o administració, d'acord amb el que estableix l'article 15.2 de la Llei 19/2014, del 29 de desembre, de transparència, accés a la informació pública i bon govern.
S'entén com a òrgans de direcció o administració les persones directives que exerceixen funcions executives, de gerència o d'administració.
Aquesta declaració responsable també s'ha de presentar en el cas que el personal directiu, o part d'aquest, no percebi cap retribució, indicant aquesta circumstància.
El model normalitzat de declaració es pot obtenir a Tràmits gencat [URL] accessible des de la seu electrònica [URL], així com també a l'adreça d'internet mitjansdecomunicació.gencat.cat.
c) En cas d'agrupacions de persones sense personalitat jurídica:
Document de nomenament de la persona representant o apoderada única de l'agrupació, d'acord amb l'article 7 de la Llei 39/2015, d'1 d'octubre, amb poders suficients per sol·licitar, gestionar i percebre les subvencions corresponents, i complir les obligacions que, com a persona beneficiària, corresponen a l'agrupació.
Document amb els compromisos d'execució assumits per cada membre de l'agrupació, així com l'import de la subvenció que ha d'aplicar cadascun, els quals també tenen consideració de persones beneficiàries.
13.5 Dins del mateix termini de 10 dies hàbils, les persones sol·licitants poden presentar al·legacions, que es tindran en compte en el moment de resoldre.
13.6 La subvenció s'entendrà acceptada tàcitament en el supòsit que la persona proposada com a beneficiària no presenti cap al·legació dins el termini de deu dies hàbils esmentat.
13.7 Les persones proposades com a beneficiàries també poden desistir de la subvenció o presentar la reformulació del projecte i del pressupost per adaptar-los a la subvenció proposada si l'import d'aquesta és inferior al sol·licitat, en el termini màxim de 10 dies hàbils.
Aquesta reformulació ha de respectar l'objecte, les condicions i la finalitat de la subvenció, així com els criteris de valoració establerts en relació amb el projecte i, en cap cas, pot comportar una modificació substancial del projecte.
L'atorgament de la subvenció comporta l'acceptació de la reformulació.
13.8 En el supòsit que alguna de les persones proposades per ser beneficiàries de la subvenció desisteixi de la sol·licitud, es pot proposar atorgar la subvenció a la persona o persones sol·licitants de la llista de reserva per ordre de puntuació, d'acord amb el que estableix la base 13.3, sempre que s'hagi alliberat crèdit suficient per atendre les sol·licituds següents amb igual puntuació, prèvia aportació de la documentació a què es refereixen els apartats 4 i 5 d'aquesta base i de l'acceptació tàcita de la subvenció.
13.9 L'òrgan instructor ha de comprovar d'ofici les dades relatives a la personalitat jurídica i a la capacitat d'obrar, en els registres corresponents, i al document d'identificació fiscal de l'empresa.
13.10 En el cas que l'òrgan instructor, per causes alienes a la seva actuació, no pugui comprovar d'ofici les dades esmentades, ha de requerir a la persona proposada com a beneficiària que aporti la documentació escaient en els termes previstos a l'apartat 4 d'aquesta base.
13.11 L'òrgan instructor pot demanar a les persones proposades com a beneficiàries que aportin la documentació complementària que considerin necessària per acreditar les dades que figuren a la sol·licitud.
14.1 L'incompliment del requisits no esmenables o del termini de presentació de sol·licituds que estableixen aquestes bases comporta la no admissió de la sol·licitud.
14.2 La manca de presentació de qualsevol dels documents que preveuen les bases 9.1 i 9.2 o la manca d'esmena dels requisits esmenables en el termini de deu dies hàbils, previ el requeriment previst en la base 9.3, comporta el desistiment de la sol·licitud presentada.
També comporta el desistiment de la sol·licitud la no presentació de la documentació que sigui requerida en els termes previstos a la base 13.
14.3 Qualsevol persona sol·licitant pot desistir per escrit de la seva sol·licitud, abans de la concessió de la subvenció.
14.4 Prèviament a la concessió de les subvencions, l'òrgan instructor ha de resoldre sobre la no admissió o desistiment de les sol·licituds, i ha de notificar la resolució de no admissió o desistiment a les persones interessades, d'acord amb la base 18 d'aquesta Ordre.
15.1 El termini màxim per resoldre i notificar serà de 6 mesos a comptar de l'endemà de la data de publicació de la convocatòria corresponent al DOGC.
Un cop transcorregut aquest termini, si no s'ha produït la notificació esmentada, s'entendrà que la sol·licitud es desestima per silenci administratiu.
15.2 La resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya, d'acord amb la base 18 d'aquesta Ordre.
15.3 D'acord amb l'article 15 de la Llei 19/2014, de 29 de desembre, de transparència, accés a la informació pública i bon govern, i l'article 94.6 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, les subvencions s'han de publicar al Portal de la Transparència.
16.1 La tramitació del pagament del 80 per cent de la subvenció concedida s'iniciarà, en concepte de bestreta, a partir de la concessió de la subvenció i el 20 per cent restant es tramitarà un cop acomplert el tràmit de justificació a què es refereix la base 17.1.1 o 17.2.1.
No s'exigeix la prestació de cap garantia.
16.2 En el supòsit de reducció de la quantia de la subvenció previst a la base 6.3, es tramitarà el pagament de la subvenció per un import reduït en la mateixa proporció a la desviació pressupostària produïda entre el cost final justificat del projecte subvencionat i el cost inicialment pressupostat.
16.3 Prèviament al pagament, l'Administració comprova d'ofici si la persona beneficiària està al corrent de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social.
La signatura de la sol·licitud de subvenció per la persona beneficiària implica l'autorització per fer-ne la comprovació, sempre que no s'hi hagi oposat expressament en la sol·licitud de subvenció.
En aquest cas, ha d'aportar la documentació acreditativa corresponent pels mitjans establerts.
La justificació de la subvenció es durà a terme mitjançant un compte justificatiu que adoptarà una de les dues formes següents:
17.1 Compte justificatiu amb aportació de justificants de despesa.
Aquest sistema s'haurà d'utilitzar en els casos en què les subvencions concedides siguin per un import superior a 60.000 euros.
17.1.1 Justificació de l'import subvencionat
Les persones beneficiàries han de presentar a la Direcció General de Mitjans de Comunicació del Departament de la Presidència, no més tard del 30 d'octubre de l'any de la convocatòria, la justificació de l'aplicació dels fons percebuts mitjançant un compte justificatiu que inclogui una relació de la despesa efectuada com a mínim per l'import de la subvenció atorgada, juntament amb els justificants de despesa i els corresponents comprovants de pagament.
Si en el termini establert per a la presentació d'aquests justificants, la persona beneficiària no disposa de la documentació acreditativa del pagament, perquè no s'ha produït el venciment de la factura corresponent, aquest es pot presentar en el termini establert en el punt 17.1.2 d'aquestes bases.
17.1.2 Justificació de l'actuació
Les persones beneficiàries també han de presentar a la Direcció General de Mitjans de Comunicació del Departament de la Presidència, abans del 28 de febrer de l'any següent al de la convocatòria, la justificació del compliment del projecte objecte de la subvenció, mitjançant la presentació d'un compte justificatiu que contindrà la documentació següent:
- Una relació classificada de les despeses del projecte, amb identificador del creditor, número de la factura o document de valor probatori equivalent en el tràfic mercantil, l'import, la data d'emissió i, si s'escau, la data de pagament.
Aquesta relació ha d'anar acompanyada de les factures o els documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament.
- Els comprovants de pagament de les factures presentades d'acord amb el punt 17.1.1 que no es van poder lliurar per no haver vençut el termini de pagament.
Aquesta opció es podrà utilitzar quan l'import de la subvenció concedida sigui igual o inferior a 60.000 euros.
17.2.1 Justificació de l'import subvencionat
Les persones beneficiàries han de presentar a la Direcció General de Mitjans de Comunicació del Departament de la Presidència, no més tard del 30 d'octubre de l'any de la convocatòria, la justificació de l'aplicació dels fons percebuts mitjançant un compte justificatiu que inclogui una relació de la despesa efectuada com a mínim per un import igual al 50% de la subvenció atorgada, juntament amb els justificants de despesa i els corresponents comprovants de pagament, si escau.
Si en el termini establert per a la presentació d'aquests justificants, la persona beneficiària no disposa de la documentació acreditativa del pagament, perquè no s'ha produït el venciment de la factura corresponent, aquesta es pot presentar en el termini establert en el punt 17.2.2 d'aquestes bases.
17.2.2 Justificació de l'actuació
Les persones beneficiàries també han de presentar a la Direcció General de Mitjans de Comunicació del Departament de la Presidència, abans del 28 de febrer de l'any següent al de la convocatòria, la justificació del compliment del projecte objecte de la subvenció, mitjançant la presentació d'un compte justificatiu, que contindrà la documentació següent:
- Una relació classificada de les despeses de l'activitat, amb identificador del creditor, número de la factura o document de valor probatori equivalent en el tràfic mercantil, l'import, la data d'emissió i, si s'escau, la data de pagament.
- Els comprovants de pagament de les factures presentades d'acord amb el punt 17.2.1 que no es van poder lliurar per no haver vençut el termini de pagament.
La Direcció General de Mitjans de Comunicació, a la vista del compte justificatiu, requerirà, mitjançant la tècnica de mostreig no aleatori, d'entre els documents no presentats, aquells que consideri oportú per tal de comprovar la correcta justificació del total del projecte subvencionat.
La presentació dels comptes justificatius i de la documentació annexa a què es fa referència en les bases 17.1 i 17.2, es presentarà electrònicament mitjançant el portal de Tràmits gencat ( tràmits.gencat.cat ), utilitzant el formulari normalitzat Compte justificatiu disponible en aquest portal, seguint les instruccions que es troben també al portal.
Els terminis establerts en les bases 17.1 i 17.2 per a la presentació de la justificació de la subvenció podran ser modificats d'acord amb allò establert a l'article 16.1 de l'Ordre ECO/172/2015, de 3 de juny.
En cas de despeses de personal, el cost salarial subvencionable pot incloure el salari brut i les despeses socials a càrrec de l'empresa.
La justificació d'aquestes despeses constarà dels documents següents:
a) Els contractes i les nòmines corresponents als treballadors i treballadores imputats al projecte subvencionat i el corresponent comprovant de transferència bancària que, en el cas que es tracti d'un pagament global, haurà d'anar acompanyat d'un desglossament per treballador o treballadora amb la identificació del nombre de remesa, la data, el nom del treballador o treballadora, la nòmina pagada i l'import.
b) Els documents TC1 i TC2 i el corresponent comprovant de pagament bancari.
c) Model trimestral de declaració de retencions i ingressos a compte de l'IRPF del període de desenvolupament del projecte subvencionat i model de resum anual de retencions i ingressos a compte.
d) El desglossament mensual dels costos salarials per treballador o treballadora.
e) Un document signat pel representant legal de l'empresa beneficiària on es detallin les activitats desenvolupades i la dedicació exacta de cada persona imputada al projecte.
17.4.1 En el supòsit d'exempció de repercutir l'IVA o d'estar subjecte a la regla de prorrata, presentació del document corresponent emès per l'Agència Tributària.
17.4.2 En el supòsit d'exempció de l'IVA, s'ha de fer constar en les factures, de forma expressa i completa, la disposició legal que declara aquesta exempció.
17.5 Les factures han de complir els requisits que estableix la normativa vigent i l'acreditació del seu pagament s'ha de regir per allò establert a l'article 7 de la Llei 7/2012, de 29 d'octubre.
17.6 Les despeses a justificar s'han d'haver realitzat durant el mateix any de la convocatòria.
17.7 De conformitat amb l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i la lluita contra el frau, no es podran abonar en efectiu les operacions en les quals alguna de les parts actuï en qualitat d'empresari o professional, d'import igual o superior a 2.500 euros o el seu contravalor en moneda estrangera.
—18 Notificacions i comunicacions
18.1 El requeriment d'esmena a què es refereix la base 9.3, les resolucions de no admissió o declaratives del desistiment referides en la base 14.4, la proposta de resolució provisional de concessió a què es refereix la base 13 i la resolució final del procediment prevista en la base 15, es notifiquen mitjançant la seva publicació al Tauler electrònic de l'Administració de la Generalitat de Catalunya, accessible des de la Seu Electrònica [URL] ).
Aquesta publicació substitueix i té els mateixos efectes que la notificació individual.
18.2 Quan l'acte que s'hagi de notificar a la persona interessada no es trobi entre els indicats en la base 18.1, la notificació es farà de forma individual emprant el sistema corporatiu de notificació electrònica de la Generalitat de Catalunya i es comunicarà a l'adreça electrònica facilitada per la persona sol·licitant al formulari normalitzat de sol·licitud.
La notificació s'entén practicada a tots els efectes legals en el moment en què es produeixi l'accés al seu contingut.
Quan, havent-hi constància de la posada a disposició de la notificació, transcorrin deu dies naturals sense que s'accedeixi al seu contingut, s'ha d'entendre que la notificació s'ha rebutjat, llevat que d'ofici o a instància del destinatari es comprovi la impossibilitat d'accedir-hi.
18.3 Per a la resta de comunicacions del Departament de la Presidència, que no tinguin la consideració de notificació, s'utilitzaran mitjans electrònics i s'adreçaran a l'adreça de correu electrònic que la persona sol·licitant hagi indicat a la sol·licitud.
—19 Altres obligacions de les persones beneficiàries
Les persones sol·licitants beneficiàries d'aquestes subvencions han de complir les obligacions següents:
a) Complir la finalitat de la subvenció realitzant l'activitat subvencionada en el termini que determinen aquestes bases reguladores.
b) Dur a terme l'activitat subvencionada d'acord amb el programa presentat.
Qualsevol modificació (activitats previstes, pressupost inicial de despeses i fonts de finançament, calendari d'execució de l'activitat o inversió, etc.) haurà de ser autoritzada per la Secretaria de Comunicació del Govern i Mitjans de Comunicació.
A aquests efectes la persona beneficiària haurà de comunicar per escrit al Servei d'Innovació i Cooperació qualsevol canvi en aquest sentit.
La modificació es considerarà acceptada en el cas que la Secretaria de Comunicació del Govern i Mitjans de Comunicació no es manifesti en el sentit contrari en el termini de 15 dies hàbils a partir de la data de recepció de la comunicació.
No obstant, quan la modificació afecti el pressupost inicial de despeses o comporti canvis substancials en el projecte presentat, (en cap cas aquesta modificació del projecte o calendari d'execució del projecte no pot afectar l'objectiu o els elements que hagin estat determinants per a la concessió de la subvenció), l'òrgan concedent haurà de dictar resolució d'acceptació de la modificació en el mateix termini; en aquests casos la modificació es considerarà denegada si transcorregut el termini establert no s'ha dictat l'esmentada resolució.
El nou pressupost es tindrà en compte en l'aplicació dels percentatges establerts en el punt 6.3 d'aquesta Ordre.
Els canvis no comunicats o que no hagin estat acceptats poden fer que es consideri que l'entitat beneficiària ha incomplert les condicions, la qual cosa pot donar lloc al reintegrament total o parcial de la subvenció.
c) Proporcionar en tot moment la informació que li sigui demanada respecte de la subvenció concedida i sotmetre's a les actuacions de comprovació del Departament de la Presidència, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
d) Comunicar a la Secretaria de Comunicació del Govern i Mitjans de Comunicació els ajuts o subvencions obtinguts o demanats a d'altres administracions o entitats públiques o privades, nacionals o internacionals, sol·licitats o percebuts amb posterioritat a la presentació de la subvenció corresponent i, en tot cas, amb anterioritat a la justificació de l'aplicació donada als fons percebuts.
e) Complir les obligacions que regulen els articles 90 i 92 bis del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, addicionat per l'article 37 de la Llei 26/2009, de 23 de desembre, de mesures fiscals, financeres i administratives.
f) Comunicar a l'òrgan instructor les sancions derivades de l'incompliment dels codis ètics de funcionament.
g) Complir amb les obligacions de transparència establertes en els supòsits previstos a l'article 3.4 de la Llei 19/2014, de 29 de desembre, de transparència, accés a la informació pública i bon govern, que li siguin d'aplicació.
h) Quan l'import de la despesa subvencionable iguali o superi els 40.000,00 euros sense incloure l'IVA, en cas d'obres, o els 15.000,00 euros sense incloure l'IVA, en cas de subministrament o prestació de serveis, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat un nombre suficient d'entitats que els realitzin, prestin o subministrin, o que la despesa s'hagi fet amb anterioritat a la concessió de l'ajut.
L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia i s'ha de justificar expressament en una memòria quan no recaigui en la proposta econòmica més avantatjosa
i) Fer constar el logotip del Departament de la Presidència i l'expressió "amb el suport del Departament de la presidència" utilitzant el logotip corporatiu del Programa d'identificació visual (PIV) editat a la pàgina web http://identitatcorporativa.gencat.cat en els elements informatius i de difusió de l'activitat objecte de la subvenció, si es fa amb posterioritat a la concessió de la subvenció, durant un període mínim de 12 mesos a partir de la concessió de la subvenció, d'acord amb l'article 18.4 de la Llei 38/2003, de 17 de novembre, general de subvencions.
j) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
k) Les activitats objecte d'aquestes subvencions han de garantir un ús del llenguatge i els continguts no sexistes.
l) Altres obligacions previstes a la normativa de subvencions.
20.1 L'òrgan concedent de la subvenció té la facultat de revisar les subvencions concedides i modificar la resolució de concessió en el cas d'alteració de les condicions tingudes en compte per a la concessió de la subvenció.
20.2 L'obtenció concurrent d'altres aportacions per part de la persona beneficiària, fora dels casos que permeten les normes reguladores, pot donar lloc a la modificació de la resolució de concessió.
El càlcul de la reducció de la subvenció es fa descomptant del cost total del projecte l'import dels altres ajuts o subvencions rebuts i aplicant sobre la quantia resultant el mateix percentatge que constituïa la subvenció sobre el cost total inicial.
Són causes de revocació de les subvencions concedides, a més de les previstes específicament en aquestes bases, les que es preveuen als articles 92 bis i 99 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, els articles 36 i 37 de la Llei 38/2003, de 17 de novembre, general de subvencions, i l'incompliment dels requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
En cas d'incompliment de les obligacions que preveuen aquestes bases reguladores, resultarà d'aplicació el règim sancionador previst a la Llei 38/2003, de 17 de novembre, general de subvencions, i al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de la subvenció.
En cas d'incompliment de les obligacions de transparència referides en la base 19 g) i dels principis ètics i regles de conducta establerts a la base 5.3.l), serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a persones beneficiàries d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
D'acord amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) i la resta de la normativa vigent en matèria de protecció de dades, les dades personals que es comuniquin al Departament de la Presidència en el marc de la presentació i tramitació de la sol·licitud de subvenció s'incorporaran al tractament "Gestió de Subvencions" del qual és responsable la Direcció de Serveis del Departament de la Presidència i que té la finalitat de gestionar i fer el seguiment de les subvencions que atorga el Departament de la Presidència.
La informació detallada del tractament, incloent les vies d'exercici dels drets de les persones interessades, es troba disponible a l'adreça http://presidencia.gencat.cat/ca/detalls/Article/Gestio-de-subvencions.
En cas que la tramitació de la sol·licitud de subvenció impliqui la comunicació de dades personals al Departament de la Presidència, les persones sol·licitants hauran d'informar a les persones afectades d'aquesta comunicació.
En tot el que no preveuen expressament aquestes bases, són aplicables els preceptes que conté el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'oposi a la normativa bàsica estatal; els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; la Llei 26/2010, del 3 d'agost, de règim jurídic i del procediment de les administracions públiques de Catalunya; la Llei 39/2015, d'1 d'octubre, del procediment administratiu comú de les administracions públiques, així com el que disposa la Llei de pressupostos de la Generalitat de Catalunya que sigui aplicable a l'exercici corresponent, i la resta de normativa administrativa aplicable.